ހަމަ އެވަގުތެވެ.. މިޝަލީ ކޮންމެވެސް މީހަކާ ވާހަކަ ދައްކާ އަޑު ކަންފަތުގައި ޖެހުމުން ރައިހާ އަވަސްވެގަތީ އެ ހުރި އެއްޗެއް ހުރިތަނަކަށް ލުމަށެވެ. ގަނޑުތަކާއެކު ސިޓީ އުރަ ކަބަޑު ތެރެއަށްލުމަށްފަހު ދޮރުތަޅުލާފައި ތަޅުދަނޑި ދަބަހުގެ ތެރެއަށް ލިޔެވެ. އަދި ދުވެފައި ކަހަލަ ގޮތަކަށް ކެބިން އިންނިކުމެގެން އައެވެ. ރައިހާ އަށް ކެބިން އިން ނިކުމެވުނީ ހަމަކިރިޔާއެެވެ..އޭރު މިޝަލީ އެހިސާބާއި އަރާ ހަމަވަނީއެވެ.. އޭރު މިޝަލީ ހުރީ އާ ހެދުމެއް ލައިގެންނެވެ. ރައިހާ ފެނުމާއެކު މިޝަލީގެ މޫނުމަތި ބަނަވެގެން ދިޔައެވެ. ތުން އަނބުރާލުމަށްފަހު އޭނާގެ ކެބިން އާއި ދިމާއަށް މިސްރާބު ޖެހިއެވެ.. ކަމެއް ވީކަމަށް ނަހަދާ ރައިހާވެސް ހިނގައިގަތީ އޭނާގެ ކެބިން އާއި ދިމާއަށެވެ.